《银杏王》 乾隆 古柯不计数人围 叶茂枝孙绿荫肥 世外沧桑阅如幻 开山大定记依稀 瑞鹧鸪·双银杏 李清照 风韵雍容未甚都, 尊前甘桔可为奴。 谁怜流落江湖上, 玉骨冰肌未肯 枯。 谁叫并蒂连枝摘, 醉后明皇倚太真。 居士擘开真有意, 要吟风味两家新。 王维 文杏栽为梁,香茅结为宇。 不知栋里云,当作人间雨。 吴宽 错落朱提数百枚 洞庭秋色满盘堆 霜余乱摘连柑子 雪里同煨有芋魁 不用盛囊书后写 料非 钻核意无猜 却愁佳惠终难继 乞与山中几树栽 《咏银杏》 张无尽(北宋) 鸭脚半熟色犹青, 纱囊驰寄江陵城。 城中朱门韩林宅, 清风明月吹 帘笙。 玉纤雪腕白相照, 烂银破壳玻璃明。 梅尧臣(宋) 北人见鸭脚,南人见胡桃; 识内不识外,疑若橡栗韬。 鸭脚类绿李,其名因叶高。 吾乡宣城郡,多此以为豪。 种树三十年,结籽防凶猱。 剥核手无肤,持置宫省曹。 今喜生都下, 荐酒压葡萄。 初闻帝苑夸,又复王第褒。 累累谁采掇,玉碗上金鏊。 七绝五首 银杏心语(蝉联体) 一 又见金风绣锦杉,一生炫彩最开颜。 虽惜迟暮才圆梦,终把辉煌戴桂冠。 二 既把辉煌戴桂冠,当思风雨度经年。 赢得丽日多光顾,青涩始成十月妍。 三 青涩始成十月妍,难消梦醒几潸然。 畅游谁问金光道,铺锦可知一寸丹? 四 铺锦见知一寸丹,肯将金色洒故园。 痴情仍恋钟情处,故遣黄蝶舞碧天。 五 虽遣黄蝶舞碧天,不曾别去枉寻欢。 相思缠在虬枝上,再聚精魂写灿然! 杨万里 深灰浅火略相遭, 小苦微甘韵最高。 未必鸡头如鸭脚, 不妨银杏作金桃。